Tura win i d-yekkren, ad iɣer 4 leḥruf ad yezenẓun, ad irennu, ad yesxuntuc di tmeslayt ahat ur yessin tadruyt-ines, tadruyt d la profondeur ! A ɛaǧaba, ula d ayen yura Mulud Mɛemri ufan-as-d iɣisi, gan-as inessig. Rnan qebḥen ! Tella tinna n wefrux yesluqḍen baba-s, acu baba-s-nni ur t-ixenneq ara ! Taluft-a, ɣer Leqbayel kan i tella, ɣɣazen lqeɛ n wannu s waccaren iḍudan-nsen ! Nnan-as i umqerqur :  Hḍer !  Yenna-yasen :  Yeččur yimi-w d aman !  3. Ass-a, nezmer ad d-nini, ɣur-neɣ aɣanib n tsekla taqbaylit ?